Stjórnarfundur ÍSALP, 7.apríl 2015.

Mættir eru Helgi, Katrín, Heiða, Ottó, Bjartur og Jonni.

1. **Íran**

Þrír hafa sýnt áhuga. Plan II er það sem við munum bjóða upp á. Kostar 300 Evrur. Við þurfum að ákveða hvernig við veljum þátttakendur og hvað við ætlum að bjóða þeim.

Max 4 fara út.

ÍSALP setur 150.000 kr. í þetta.

Ef aðeins einn fer, fær hann 75.000 kr.

Stefnt er að því að hafa sem jöfnust kynjahlutföll.

Formlegar umsóknir verða að hafa borist stjórn ÍSALP í síðasta lagi 17.apríl. Umsækjendur útskýra af hverju þeir verðskuldi styrk. Þátttakendur útlisti reynslu sína, hugarfar og þurfa að vera í líkamlegu formi til að takast á við verkefnið. Skylda að taka myndir og skrifa grein í ÍSALP tímaritið.

Hvernig verður valið á milli umsækjenda?

* Fjallamennslureynsla telur
* Góður rökstuðningur í umsókn

Þetta verður auglýst á Facebook og ÍSALP-síðunni

1. **Banff**

Mjög góð staða. Bjartur hefur haft samband við Fjalló og þeir eru með. 66 hafa ekki svarað enn, en hafa fengið e-mail og við búumst við svari fljótlega. Annars kemur upp sú hugmynd að tala við Alpana eða GG-Sjósport.

Jonni og Bjartur hitta Mark á Skype-fundi á morgun kl. 14.30. Munum fá efnið á Blue-Ray diskum þar sem DCP kostar 5 dollara/mínútu af sýning.

Auglýsingar: Bjartur talar við Arnar varðandi MBL.is . Útbúa þarf isalp.is/Banff.

Mikilvægt að hafa miðasöluna á einum stað.

Stefnum á að útdeila félagsskírteinum á Banff.

Helgi kíkir í Kanadíska sendiráðið

1. **Heimasíða**

Jonni verður sendiherra Þorsteins á Íslandi á meðan hann er á Spáni. Samningur er tilbúinn en Jafet er ekki búinn að sjá hann. Jonni hringir í Jafet hér og nú. Niðurstaða: Jafet er ekki byrjaður. Fær samninginn núna í tölvupósti.

Punktar varðandi vefsíðu:

Viljum hafa banner á forsíðunni. Er hægt að sleppa því í „símaútgáfu síðunnar“?

Spjallið verður á forsíðunni.

1. **Bratti – brenna**

Slökkviliðið er til í að kveikja í honum ef það má gerast þar sem hann er. Reynum að heyra í Kópavogssveitinni. **Helgi** heyrir í Styrmi varðandi þetta.

**5. Tímaritið**

Heiða er byrjuð að skrifa grein. Við eigum frá Bergi (Hvannadalshnjúkur), frá Áslaugu (Himalaya), Valdi gæti skrifað þrjár greinar (erfiðasta boulder, erfiðasta klifurleiðin og svo Vestra-Horn). **Helgi** heyrir í Guðjóni og Snævari og sníkir út grein.

Ritnefnd þarf að hittast fljótlega. Þorsteinn leiðir nefndina en er erlendis. Heiða stingur upp á að hittast í bjór og dobbla Sissa og Bjögga með. Fimmtudagur kl. 21? Slegið.

1. **Klifurhúsfundur**

Beðið eftir að Siggi Tommi komi heim frá Kalymnos.

Annað: Bjartur tekur að sér að klifra inn í sveppinn og finna ársritabunka.

Ákveðið að dobbla Kalymnosfara til að vera með myndasýningu frá ferðinni á miðvikudaginn næsta, 15.apríl.